Tirana

Tirana (Tiranë in albanéizePrononçiòu , Tirana inta fórma definîa, prononçiòu . Tironë inte l'albanéize ghêgo, Tirona inta fórma definîa.) a l'é a capitâle e a çitæ ciù grànde de l'Albanîa. A se trêuva a-o çéntro do stâto, serâ da montàgne e colìnn-e, co-o Mónte Dajti ch'o ghe svétta in çìmma da levànte e a seu valâ, traversâ da-o sciùmmem Ishëm, che a-o nòrd-òvest a pòrta vèrso o Mâ Adriàtico. A l'é unn-a de çitæ de l'Eoröpa dond'o ghe lûxe de ciù o sô, che chi o l'arîva a 2.544 ôe a l'ànno. A-o censiménto do 2023 a gh'àiva 'na popolaçión de 389.323 abitanti.

Tirana a l'é stæta fondâ do 1614 da-o generâle òtomàn-albanéize Sylejman Pasha Bargjini, con a-o seu çéntro a moschêa vêgia e o türbe. A ògni mòddo, e tære dónde se trêuva a çitæ én stæte abitæ scìnn-a da l'Etæ do Færo, trovàndose de probàbile a-o cheu do régno ilìrico di Taulantii, che inte l'antighitæ gh'àivan o seu çéntro inte l'entrotæra de Epidamnos. Co-e goære ilìriche a región a l'é stæta conquistâ de l'inpêro romàn e, co-a seu chéita do sécolo IV, a ciù pàrte de l'Albanîa a l'é pasâ sott'a-i bizantìn. A çitæ de Tirana a no l'é stæta goæi inportànte scìnn-a do Nêuveçénto ma, pasòu a diciaraçión d'indipendénsa de l'Albanîa do 1912, co-o congrésso de Lushnjë do 1920 a n'é stæta diciarâ a capitâle.

Çitæ internaçionâle, Tirana a l'é o çéntro econòmico, finançiâio, polìtico e comerciâle ciù inportànte de l'Albanîa, gràçie ànche a-a seu poxiçión a-o çéntro da naçión. A l'é a sêde do govèrno e do parlaménto albanéize, ciù che a rexidénsa ofiçiâ do prescidénte e do prìmmo minìstro de l'Albanîa.

 Giögrafîa 

 Stöia 

 Abitànti 

 Pòsti de interèsse 

 Coltûa 

 Economîa 

 Manifestaçioìn 

 Fèste e fêe 

 Spòrt 

 Aministraçión 

 Vîe de comunicaçión 

 Nòtte 
Nòtte a-o tèsto

Nòtte bibliogràfiche

 Âtri progètti 

 Ligàmmi de fêua 


Categorîa:Çitæ de l'Albanîa
Categorîa:Capitæ de Naçioîn